‘अंतर्मन में होती है समस्याओं का हल खोजने की शक्ति’
‘अंतर्मन में होती है समस्याओं का हल खोजने की शक्ति’
मनावर| ब्रह्माकुमारीज मनावर के 5 दिवसीय राजयोग शिविर में स्वस्थ और सुखी जीवन पर प्रवचन जारी हैं। मुख्य वक्ता नारायण भाई ने दूसरे दिन कहा कि हमारे अंतर्मन में शक्तियों का जबर्दस्त सागर लहराता है। जैसे सागर में ऊंची-ऊंची लहरें होती हैं। अंदर से सागर उतना ही शांत रहता है। उसके तल में हीरे-मोती रहते हैं। ऐसे ही हमारा बाह्यमन विचारों की लहरें पैदा करता है। हमारे अंतर्मन में हीरे मोती के समान हर समस्या का समाधान ठीक करने की शक्ति व जटिल से जटिल संस्कारों को परिवर्तन करने की शक्ति पड़ी रहती है। इन ज्ञान रतन एवं शक्तियों को वही आत्मा प्राप्त करती है, जिसका मन शांत व गंभीर रहता है। मानव का बाह्यमन कई कारणों से अशांत रहता है। मन को शांत करने की दिशा में बताया कि श्रेष्ठ चिंतन सदा हल्के रहना, अपने दृष्टिकोण को सकारात्मक बनाए रखना इनसे भी हमारा मन शांत रहने लगता है। इसलिए एक शांत मन का हमारे जीवन में बहुत महत्वपूर्ण योगदान है। आज व्यक्ति संसार की चकाचौंध के कारण अपने को भूलता जा रहा है। वर्तमान जीवन में समस्याएं, बीमारियां पैदा होती जा रही हैं। जानकारी अंबाराम रंसौरे ने दी।
hin_Deva hin_Deva hin_Deva